Shotlandiyaning "Seltik" futbol klubi bosh murabbiyi Brendan Rojyers bo‘ldi. Shimoliy irlandiyalik 46 yoshli mutaxassis shotland klubi bilan bir yillik shartnoma imzoladi. "Men juda xursandman va faxrdaman. Butun umrim "Seltik"ni kuzatganman va endi buyuk jamoaning bir qismi bo‘lish uchun shunday imkoniyat paydo bo‘ldi – bu orzuimning amalga oshishi", deb aytdi Rojyers. Eslatib o‘tamiz, Rojyers avvalroq "Uotford", "Reding", "Suonsi" va "Liverpul"da bosh murabbiy bo‘lib ishlagan.